CELEX: 32010R0611
Language: da
Date: 2010-07-12 00:00:00
Title: Kommissionens forordning (EU) nr. 611/2010 af 12. juli 2010 om godkendelse af en mindre ændring i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Basilico Genovese (BOB))

13.7.2010   
            
            
               DA
            
            
               Den Europæiske Unions Tidende
            
            
               L 178/5
            
         KOMMISSIONENS FORORDNING (EU) Nr. 611/2010
   af 12. juli 2010
   om godkendelse af en mindre ændring i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Basilico Genovese (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
   ud fra følgende betragtninger:
   
               (1)
            
            
               Kommissionen har i henhold til artikel 9, stk. 1, første afsnit, og artikel 17, stk. 2, i forordning (EF) nr. 510/2006 gennemgået Italiens ansøgning om godkendelse af en ændring af dele af varespecifikationen for den beskyttede oprindelsesbetegnelse »Basilico Genovese«, der blev registreret i henhold til Kommissionens forordning (EF) nr. 2400/96 (2), som ændret ved forordning (EF) nr. 1623/2005 (3).
            
         
               (2)
            
            
               Formålet med ansøgningen er at ændre varespecifikationen ved at indsætte en bestemmelse om, at der på produktets emballage kan anbringes et logo med betegnelsen »Basilico Genovese«, som er afbildet med angivelse af grafiske specifikationer.
            
         
               (3)
            
            
               Kommissionen har gennemgået den pågældende ændring og konkluderet, at den er begrundet. Da der er tale om en mindre ændring, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 —
            
         VEDTAGET DENNE FORORDNING:
   Artikel 1
   Varespecifikationen for den beskyttede oprindelsesbetegnelse »Basilico Genovese« ændres som anført i bilag I til denne forordning.
   Artikel 2
   Det ajourførte enhedsdokument er anført i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 93 af 31.3.2006, s. 12.
   
      (2)  EFT L 327 af 18.12.1996, s. 11.
   
      (3)  EUT L 259 af 5.10.2005, s. 15.
   
      BILAG I
      I varespecifikationen for den beskyttede oprindelsesbetegnelse »Basilico Genovese« godkendes følgende ændring:
      I artikel 8 »Emballering« indsættes følgende:
      »Pakninger til separate bundter eller eventuelle poser skal være fremstillet af et materiale, som er i overensstemmelse med de gældende normer, og være forsynet med betegnelsen »BASILICO GENOVESE D.O.P.« og EU-symbolet for BOB samt virksomhedens fuldstændige varemærke og produktets logo som beskrevet i det følgende. Virksomhedens varemærke skal være så stort og anbragt på en sådan måde, at det er tilstrækkeligt tydeligt i forhold til EU-symbolet for BOB og produktets logo.
      Logoet for BOB »Basilico Genovese« har form af en cirkel af samme størrelse som EU-symbolet for BOB, hvori betegnelsen »BASILICO GENOVESE« er anført fuldt ud med akronymet »D.O.P.« anbragt i midten.
      Produktet kendetegnes af følgende tre elementer:
      
                  —
               
               
                  solen (i gult), symbolet på livskraft, af grundlæggende betydning og uundværlig for enhver afgrøde
               
            
                  —
               
               
                  Ligurien (i blåt), det frodige, frugtbare produktionsområde, som ligger ved havet
               
            
                  —
               
               
                  basilikumplanten (i grønt), der symboliserer den naturlige karakter, ægthed og kvalitet, som produktet med den beskyttede oprindelsesbetegnelse har.
               
            Billedet kan også anvendes i sort/hvid.
      Betegnelsen skrives med skrifttypen Arial Black med fede bogstaver og samme blå farve som den, der anvendes til Liguriens omrids. Til betegnelsen »Basilico Genovese« anvendes skriftstørrelse 6 og til akronymet »D.O.P.« anvendes skriftstørrelse 6,5.
      
         
      «
   
   
      BILAG II
      
         ENHEDSDOKUMENT
      
      Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser
      
         »BASILICO GENOVESE«
      
      EF-Nr.: IT-PDO-0105-0194-30.6.2009
      
         BGB ( ) BOB ( X )
      
      1.   Betegnelse
      
      »Basilico Genovese«
      2.   Medlemsstat eller tredjeland
      
      Italien
      3.   Beskrivelse af landbrugsproduktet eller fødevaren
      
      3.1.   Produkttype
      
      
                  Kategori 1.6.
               
               
                  Frugt, grøntsager og korn, også forarbejdet
               
            3.2.   Beskrivelse af produktet med betegnelsen i punkt 1
      
      Den beskyttede oprindelsesbetegnelse »Basilico Genovese« henviser til hele planten i frisk tilstand, der hidrører fra frø af arten Ocimum Basilicum L, af økotyper eller autoktone udvalgte sorter. Planten skal have følgende egenskaber:
      
                  —
               
               
                  planten er middelhøj til meget høj med bred eller cylinderformet vækst
               
            
                  —
               
               
                  bladtætheden kan klassificeres som gennemsnitlig til lav, gennemsnitlig, gennemsnitlig til høj
               
            
                  —
               
               
                  bladene er ellipseformede
               
            
                  —
               
               
                  blærer i bladpladen og takket bladrand: ingen/meget begrænset eller begrænset
               
            
                  —
               
               
                  bladpladen plan eller konveks
               
            
                  —
               
               
                  absolut uden myntearoma
               
            
                  —
               
               
                  stærk og karakteristisk duft.
               
            3.3.   Råvarer (kun for forarbejdede produkter)
      
      —
      3.4.   Foder (kun for produkter af animalsk oprindelse)
      
      —
      3.5.   Specifikke etaper af produktionen, som skal finde sted i det afgrænsede geografiske område
      
      »Basilico Genovese« må udelukkende dyrkes i det geografiske produktionsområde i beskyttet miljø eller på friland.
      3.6.   Særlige regler vedrørende udskæring, rivning eller emballering osv.
      
      »Basilico Genovese« skal emballeres i produktionsområdet, for at produktet, der er yderst sart og let udtørres, kan bevare sine egenskaber.
      Basilikum, der sælges i frisk tilstand, bindes i bundter bestående af planter med mindst to og højst fire bladpar (hele blade). Hvert bundt består af 3-10 hele planter med rod. Bundterne pakkes hver for sig i fødevareindpakningspapir forsynet med D.O.P-logoet. Større bundter kaldes »buketter« og består af et antal planter svarende til ti små bundter.
      Basilikum til håndværksmæssig og/eller industriel forarbejdning pakkes i portioner med hele planter med højst fire bladpar.
      Emballagematerialet skal være i overensstemmelse med de gældende normer og skal være forsynet med D.O.P.-logoet og virksomhedens fuldstændige varemærke.
      3.7.   Specifikke mærkningsregler
      
      Pakninger til separate bundter eller eventuelle poser skal være fremstillet af et materiale, som er i overensstemmelse med de gældende normer, og være forsynet med betegnelsen »BASILICO GENOVESE D.O.P.« og EU-symbolet for BOB samt virksomhedens fuldstændige varemærke og produktets logo som beskrevet i det følgende. Virksomhedens varemærke skal være så stort og anbragt på en sådan måde, at det er tilstrækkeligt tydeligt i forhold til EU-symbolet for BOB og produktets logo.
      Logoet for BOB »Basilico Genovese« har form af en cirkel af samme størrelse som EU-symbolet for BOB, hvori betegnelsen »BASILICO GENOVESE« er anført fuldt ud med akronymet »D.O.P.« anbragt i midten.
      Produktet kendetegnes af følgende tre elementer:
      
                  —
               
               
                  solen (i gult), symbolet på livskraft, af grundlæggende betydning og uundværlig for enhver afgrøde
               
            
                  —
               
               
                  Ligurien (i blåt), det frodige, frugtbare produktionsområde, som ligger ved havet
               
            
                  —
               
               
                  basilikumplanten (i grønt), der symboliserer den naturlige karakter, ægthed og kvalitet, som produktet med den beskyttede oprindelsesbetegnelse har.
               
            Billedet kan også anvendes i sort/hvid.
      Til betegnelsen anvendes Arial Black med fede typer og samme blå farve som den, der anvendes til Liguriens omrids. Til betegnelsen »Basilico Genovese« anvendes skriftstørrelse 6 og til akronymet »D.O.P.« anvendes skriftstørrelse 6,5.
      
         
      4.   Afgrænsning af det geografiske område
      
      »Basilico Genovese« dyrkes på skråningerne ud mod Det Tyrrhenske Hav i regionen Liguriens administrative område, som afgrænses af vandskellet.
      5.   Tilknytning til det geografiske område
      
      5.1.   Det geografiske områdes egenart
      
      Miljø- og jordbundsforholdene i Ligurien er kendetegnet ved et mikroklima, der er gunstigt for dyrkning af basilikum som følge af den særegne kombination af og samspillet mellem abiotiske faktorer (jordbund, temperatur, vand, lys og vind) og biotiske faktorer (dyre- og planteorganismer), som kun findes i dette område. Som følge af jordbundsforholdene er valget af afgrøder begrænset. De få indgreb, der foretages i terrænets fysiske egenskaber i forbindelse med dyrkning af basilikum, skyldes udelukkende, at der kræves en særlig høstmetode, som ikke beskadiger planterne. Eventuel jordforbedring er en vigtig faktor i dyrkningen, da man herved kan løse områdets begrænsede og klart identificerbare dræningsproblemer, men synes ikke at påvirke slutproduktets typiske egenskaber. De daglige temperatursvingninger har direkte indflydelse på afgrødevalget, og det samme gælder kvaliteten af og adgangen til vand samt lys- og vindforholdene. Liguriens særlige beliggenhed begunstiger dyrkningen af denne art, for da områdets hovedakse følger jordens breddegrader, er afgrøderne udsat for sollys i mange timer, også om vinteren. Den sydvendte beliggenhed sikrer endvidere beskyttelse mod de kolde vinde fra nord, øst og vest takket være områdets særlige halvmåneform, og havet har en positiv temperaturregulerende indflydelse.
      Liguriens klimaforhold er egenartige med det kraftige lys, også om vinteren, temperaturer, der sjældent falder til under 10 °C, og den konstante tempererede vind fra havet, der helt klart lægger grundlaget for jordens kemisk/fysiske egenskaber; derudover har producenterne den tekniske kapacitet og traditionerne til at skabe et enestående slutprodukt med aromatiske egenskaber, der ikke findes mage til i basilikum, som dyrkes andre steder.
      Selv om Ligurien tilhører samme klimaområde, som det nedre Lazio og Campania, og jordbunden, hvor denne basilikum dyrkes, er den samme som i det nedre Piemonte, har Piemonte et typisk fastlandsklima, og det centrale Italiens jordbundsforhold er forskellige fra Liguriens. Kombinationen af klima, jordbund og de liguriske producenters dyrkningsmetoder er derfor specifikke og findes ikke mage til andre steder.
      Disse afgrøders betydning for den regionale økonomi bevidnes den dag i dag af de italienske landbrugsårbøger og andre dokumenter, hvori dette faktum beskrives udførligt og med stor interesse. Basilikum spiller stadig i dag en væsentlig rolle for landbruget i Ligurien. »Basilico Genovese« udspringer af denne unikke kombination af område, miljø og dyrkningsmetode.
      5.2.   Produktets egenart
      
      Egenskaberne ved »Basilico Genovese«, nemlig absolut ingen myntearoma, meget kraftig og behagelig duft og svagt lysegrønne blade, skyldes de særlige klima- og jordbundsforhold, der gør sig gældende i Ligurien.
      Selv om basilikum er en »lille« afgrøde på nationalt og internationalt plan, er den på regionalt plan en vigtig indtægtskilde for de mange landbrugsbedrifter, som dyrker den i væksthuse hele året rundt eller på friland om sommeren. I tyverne og trediverne i sidste århundrede blev der afholdt internationale messer og udstillinger med frugt og grønt i Finale Ligure, hvor hele regionens tidlige væksthusprodukter, herunder basilikum, var blandt dem, der fik flest præmier.
      Sammenligner man Liguriens basilikumplanter med andre, bemærker man, at indholdet af æterisk olie i den liguriske basilikum er helt anderledes end i basilikum fra andre områder; udbyttet er statistisk meget større, når hele dyrkningscyklussen foregår i Ligurien, sammenlignet med basilikum dyrket i andre områder i Italien.
      Den æteriske olies sammensætning er anderledes ligesom forholdet mellem de forskellige stoffer, hvilket giver en tydeligt anderledes aroma.
      Der kan tydeligt skelnes mellem basilikum, der udelukkende er dyrket i Ligurien, og basilikum, der er dyrket andetsteds.
      Ser man på de stoffer, der er findes i større mængder, eller dem, hvis tilstedeværelse selv i små doser kan være udslagsgivende for basilikumbladets endelige aroma, er det klart muligt at skelne den basilikum, der er dyrket i Ligurien, fra den, der dyrkes i andre områder. Hverken »Basilico Genoveses« karakteristiske aroma eller kvalitetsmæssige egenskaber kan adskilles fra det liguriske produktionsområde. Den basilikum, der dyrkes i Piemonte eller i andre omkringliggende regioner, er karakteriseret ved en aroma af mynte, medens den, der dyrkes længere sydpå, er betydelig mindre raffineret.
      »Basilico Genovese« er derimod en sart afgrøde, der umiddelbart adskiller sig ved en kraftig og vedholdende duft uden nogen form for myntearoma og ved svagt lysegrønne blade, som man også genfinder i produktet i forarbejdet form. Disse kendetegn er typiske for al den basilikum, der produceres i det afgrænsede område, som er omhandlet i varespecifikationen.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)
      
      Basilikum er en af Liguriens mest repræsentative og typiske afgrøder og et symbol på en traditionsrig kogekunst, der udspringer af kombinationen af område, miljø og dyrkningsmetode.
      Basilikum, der er blevet dyrket gennem flere århundreder, er i de seneste år blevet utroligt populær, dels fordi ikke blot de italienske forbrugere sætter stadig større pris på de aromaer, der er med til at berige et køkken fuldt af smagsoplevelser, dels fordi »Basilico Genovese« står for en regions og dens kulturs kvalitet, enkelhed og typiske karakter.
      Det oprindelige dyrkningscentrum var begrænset til Genovas geografiske område. På grund af stadigt gunstigere markedsbetingelser for at forbruge store mængder basilikum, der indgår i mange madopskrifter og i den berømte pesto, er produktionsområdet blevet udvidet til også at omfatte hele Liguriens kyststrækning.
      Fra området omkring Genova er produktionsområdet blevet udvidet både mod øst og mod vest og har gjort Ligurien til det ideelle område for dyrkning af et særligt typisk produkt.
      Hele regionen Ligurien er dedikeret til dyrkning af basilikum på grund af de særlige miljø- og dyrkningsbetingelser og den menneskelige indflydelse, som giver både det friske og det forarbejdede produkt dets velkendte særlige karakter, som er anerkendt i hele verden.
      Basilikum er en art, som er stærkt påvirket af dyrkningsmiljøet. Dette forklarer, hvorfor basilikum, der er dyrket i Ligurien, udmærker sig ved en ensartet kvalitet afhængigt af dyrkningsmiljøet (væksthus eller friland), dyrkningsmetoderne og forarbejdningen sidst i produktionscyklussen.
      Kombinationen af jordbundsforholdene, solstrålingen og regionens særligt milde klima, hvor havbrisen spiller en fremherskende rolle, er bestemmende for produktionsområdets særlige karakter.
      I dette usædvanlige område er der blevet udviklet særlige færdigheder for at maksimere produktets naturlige egenskaber og sikre et konstant højt kvalitetsniveau uafhængigt af årstiden.
      De lokale producenters knowhow begrænser sig ikke kun til dyrkningsmetoden, men omfatter også den senere emballering, hvorved de undgår, at produktets egenskaber forandres, takket være en perfekt kombination af tradition og innovation (anvendelse af integreret og biologisk bekæmpelse).
      
         Henvisning til offentliggørelsen af varespecifikationen
      
      Myndighederne har indledt den nationale indsigelsesprocedure ved at offentliggøre forslaget om anerkendelse af beskyttelsen af oprindelsesbetegnelsen »Basilico Genovese« i Gazzetta Ufficiale della Repubblica Italiana (Italiens »statstidende«) nr. 108 af 12.5.2009.
      Den konsoliderede udgave af varespecifikationen kan ses på følgende websted: www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg
      eller ved at gå direkte til fødevare- og skovministeriets hjemmeside, Ministero delle politiche agricole alimentari e forestali, (www.politicheagricole.it), klikke på »Prodotti di Qualità« (i venstre side af skærmen) og endelig på »Disciplinari di Produzione all’esame dell’UE (Reg. CE 510/2006)«.